การันตี
สโลแกน จะฝากจะถอน เอาหมอนไปด้วย ที่ลูกค้ามอบให้กับสาขาของธนาคารกรุงไทย เปลี่ยนไปแล้วจ้า
9 ม.ค. 2556

สโลแกน จะฝากจะถอน เอาหมอนไปด้วย ที่ลูกค้ามอบให้กับสาขาของธนาคารกรุงไทย เปลี่ยนไปแล้วจ้า
เรื่องนี้การันตีโดย วรภัค ธันยาวงษ์ กรรมการผู้จัดการ ธนาคารกรุงไทย ที่บอกว่าไม่จริ๊ง ไม่จริง แถมยังยืนยันว่า การให้บริการที่สาขาของธนาคารกรุงไทยไม่เป็นสองรองใคร
ที่รับรองคุณภาพอย่างมั่นใจนี้ ไม่ใช่เพราะเชียร์กัน แต่เอ็มดีหนุ่มผู้สมาร์ต มาดเท่ ได้ดอดไปใช้บริการที่สาขาธนาคารมาแล้ว มีทั้งเปิดบัญชี ทั้งใช้อินเทอร์เน็ตแบงก์กิง
วรภัค บอกว่า ตอนที่ ครม.อนุมัติตำแหน่ง มั่นใจว่าไม่มีคนกรุงไทยเคยเห็นหน้าและรู้จักแน่ๆ ก็เลยไปเปิดบัญชีไปใช้บริการ ก็ประทับใจ เพราะไม่ได้อืดอาด ล่าช้า เมื่อเทียบกับธนาคารอื่นเลย
เปิดบัญชีแล้ว กลับบ้านมาใช้บริการอินเทอร์เน็ตแบงก์ก็สะดวกสบายดี ระบบต่างๆไม่ได้ด้อยกว่าธนาคารอื่นตรงไหน
แต่ก็จะต้องพัฒนาการให้บริการต่อไปเพื่อบรรลุเป้าหมาย 
เอ็มดีดอดไปใช้บริการยังงี้ พนักงานคงต้องเอารูปเอ็มดีใหม่ไปติดที่เคาน์เตอร์ มาเมื่อไหร่ เจอกัน คริ คริ